
ΠΡΟΕΔΡ ΙΚΑ ΔΙΑΤ ΑΓΜΑΤΑ 

(1) 

Έγκριση σύστασης του κοινωφελούς ιδρύματος με την επωνυμία 

«ΙΔΡΥΜΑ ΕΥΦΡΟΣΥΝΗ ΤΡΑΧΑΝΑ- ΦΕΡΓΑΔΗ» και κύρωση 

του οργανισμού αυτού. 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 5878/19.1.1989-πράξη της συμβολαιογράφου Αθή¬ 
νας Ιωάννας Γιαννοπούλου - Τσωνοπούλου με την οποία η Μαριάνα 
συζ. Ευαγγέλου Κούρλα το γένος Φεργάδη σύστησε κοινωφελές ίδρυμα 
με την επωνυμία «ΙΔΡΥΜΑ ΕΥΦΡΟΣΥΝΗ ΤΡΑΧΑΝΑ- ΦΕΡΓΑΔΗ» 
και με έδρα την Αθήνα. 

2. Τις διατάξεις των άρθρων: α) 95 και 98 του Α.Ν. 2039/39, β) 
101 και 119 του Εισαγωγικού Νόμου του Αστικού Κώδικα και γ) 108 
και 110 του Αστικού Κώδικα. 

3. Την από 4.7.1989 γνωμοδότηση του Συμβουλίου Εθνικών Κλη¬ 
ροδοτημάτων. 

Με πρόταση των Υπουργών Οικονομικών και Εθνικής Παιδείας και 
Θρησκευμάτων, αποφασίζουμε: 


1. Εγκρίνουμε τη σύσταση του κοινωφελούς ιδρύματος με την επω¬ 
νυμία «ΙΔΡΥΜΑ ΕΥΦΡΟΣΥΝΗ ΤΡΑΧΑΝΑ- ΦΕΡΓΑΔΗ» η οποία 
έγινε από τη Μαριάννα συζ. Ευαγγέλου Κούρλα το γένος Φεργάδη με 
την αριθ. 5878/19.1.1989 πράξη της συμβολαιογράφου Αθήνας Ιο>- 
άννας Γιαννοπούλου - Τσωνοπούλου. 

Το ίδρυμα τούτο αποτελεί νομικό πρόσωπο ιδιωτικού δικαίου, υπά¬ 
γεται στην εποπτεία και τον έλεγχο των Υπουργών Οικονομικών και 
Εθνικής Παιδείας και Θρησκευμάτων και διέπεταί από τις διατάξεις της 
παραπάνω συστατικής του πράξης, του παρακάτω οργανισμού, του 
Α.Ν. 2039/39 και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης του ιδρύμα¬ 
τος τούτου, που αποτελείται από δεκατέσσερα (14) άρθρα και καταχω¬ 
ρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του Κοινωφελούς ιδρύματος με την επωνυμία 
«ΙΔΡΥΜΑ ΕΥΦΡΟΣΥΝΗ ΤΡΑΧΑΝΑ- ΦΕΡΓΑΔΗ». 

Άρθρο 1. 

Μορφή - Επωνυμία - Έδρα - Σφραγίδα. 

1. Το κοινωφελές ίδρυμα με την επωνυμία «ΙΔΡΥΜΑ ΕΥΦΡΟΣΥΝΗ 
ΤΡΑΧΑΝΑ - ΦΕΡΓΑΔΗ» που συστήθηκε από τη Μαριάννα συζ. Ευαγ. 
Κούρλα το γένος Φεργάδη με την αριθ. 5878/19.1.89 πράξη της συμ¬ 
βολαιογράφου Αθήνας Ιωάννας Γιαννοπούλου - Τσωνοπούλου αποτελεί 
νομικό πρόσωπο ιδιωτικού δικαίου και διέπεταί από τις διατάξεις.της 
παραπάνω συστατικής πράξης, του παρόντος οργανισμού, του Α.Ν. 
2039/39, όπως κάθε φορά ισχύει ο νόμος αυτός και των διαταγμάτων 
που εκδόθηκαν ή θα εκδοθούν σε εκτέλεση του νόμου τούτου. 

2. Έδρα του ιδρύματος είναι η Αθήνα. 

3. Η σφραγίδα του ιδρύματος είναι στρογγυλή και αναγράφει περιμε¬ 
τρικά, μέσα σε πλαίσιο, την επωνυμία του ιδρύματος και.στο μέσον αυ¬ 
τής το περίγραμμα της νήσου Σκύρου και μέσα στο. περίγραμμα αναφέ- 
ρεται η έδρα του ιδρύματος και το έτος έγκρισης της σύστασής του. 

Άρθρο 2. 

Σκοπός. 

Σκοπός του Ιδρύματος είναι: 

1) Η χορήγηση, εφάπαξ, οικονομικής ενίσχυσης σε δύο κορίτσια που 

έχουν γεννηθεί στη Σκύρο, έχουν αποφιτήσει από το Λύκειο της Σκύρου 
και εισάγονται σε ανώτατα ή ανώτεραΕκπαιδευτικά Ιδρύματα της ημε¬ 
δαπής. ' ·· '···· .'··* · .· '■ 1 ί 

2) II δημιουργία στη νήσο Σκύρο βιβλιοθήκης, κλειστού γυμναστη¬ 
ρίου και πισίνας, για τη μόρφωση, άθληση και ψυχαγωγία της νεο¬ 
λαίας, εφόρον το ίδρυμα έχει τα προς τούτο έσοδα, χωρίς να θίγεται η 
χορήγηση της οικονομικής ενίσχυσης των φοιτητριών ή σπουδα- 
στριών. 

Η εκτέλεση των έργων θα γίνει κατά την ανωτέρω σειρά προτεραιό¬ 
τητας, μετά από απόφαση του Διοικητικού Συμβουλίου. ·■ (. 

3. Η διοργάνωση μετά από απόφαση του Διοικητικού Συμβουλίου, 

καλλιτεχνικών και λογοτεχνικών εκδηλώσεων. 

Άρθρο 3. 

Περιουσία - Πόροι. 

1. Περιουσία του Ιδρύματος αποτελεί: Ποσά δώδεκα εκατομμυρίων 
δραχμών που θα καταβληθεί μετά τη δημοσίευση του εγκριτικού της 
σύστασης του ιδρύματος Προεδρικού Διατάγματος στην Εφημερίδα της 
Κυβερνήσεως, διαδοχικά ως εξής: 

α) Ποσό οκτώ εκατομμυρίων (8.000.000) δραχμών μέσα σε τριάντα 
ημέρες, 

β) Ποσό δύο εκατομμυρίων (2.000.000) δραχμών μέσα σε δώδεκα 
μήνες, 

γ) Ποσό δύο εκατομμυρίων (2.000.000) δραχμών μέσα σε είκοσι 
τέσσερις μήνες. 

2. Πάροι του Ιδρύματος είναι: 

α) Τα εισοδήματα από την εκμετάλλευση των περιουσιακών στοι¬ 
χείων. 

β) Οι τόκοι από τις καταθέσεις του σε Τράπεζες ή άλλους Πιστωτι¬ 
κούς Οργανισμούς. 

γ) Οι χρηματικές παροχές ή επιχορηγήσεις, καθώς και οι κληρονο¬ 
μιές, κληροδοσίες και δωρεές, οποιοσδήποτε φυσικού ή νομικού προσώ¬ 
που προς αυτό. 

Άρθρο 4. 

Διοίκηση 

1. Το ίδρυμα διοικείται από εννεαμελές Διοικητικό Συμβούλιο που 
αποτελείται από τους: 

α) Μαριάννα σύζυγο Ευαγγέλου Κούρλα. 
β) Άννα σύζυγο Γεωργίου Γιαλελή. 
γ) Αικατερίνη σύζυγο Κωνσταντίνου Καρανάσου. 
δ) Αιμίλιο Δημητρίου Ζαφειριάδη. 
ε) Ελευθερία σύζυγο Θεοδώρου Πολύχρονη, 
στ) Κωνσταντίνο Δημητρίου Φεργάδη. 
ζ) Σοφία σύζυγο Δημητρίου Τσαδάρη. 
η) Γεώργιο Νικολάου Γιαλελή και 
0) Δημήτριο Κυριαζή Κυριαζή. 

2. Τα μέλη του Διοικητικού Συμβουλίου ορίζουν με πράξη τους, 
έπειτα από ψηφοφορία, τον Πρόεδρο, τον Αντιπρόεδρο, το Γραμματέα 
και τον Ταμία. 

3. Σε περίπτωση αποποίησης, παραίτησης, έκπτωσης, ανικανότη¬ 
τας, θανάτου ή αντικατάστασης, για οποιοδήποτε νόμιμο λόγο, κάποιου 
από τα μέλη του Διοικητικού Συμβουλίου, η κενή θέση θα συμπληρώνε¬ 
ται με την εκλογή νέου μέλους, μετά απο απόφαση των υπολοίπων με¬ 
λών του Διοικητικού Συμβουλίου λαμβανομένη με απαρτία επτά (7) με¬ 
λών του και με απόλυτη πλειοψηφία σύμφωνα με τις διατάξεις της συ¬ 
στατικής πράξης και τις διατάξεις του άρθρου 99 του Α.Ν. 2039/39. 

4. Το Διοικητικό Συμβούλιο συνεδριάζει τακτικά κάθε δύο μήνες και 

έκτακτα όποτε το ζητήσει ο Πρόεδρος ή δύο από τα μέλη του, με γραπτή 
αίτησή τους προς τον Πρόεδρο, πάντοτε όμως έπειτα από πρόσκληση 
του Προέδρου. . 

5. Το Διοικητικό Συμβούλιο βρίσκεται σε απαρτία όταν τα παρόντα 
μέλη είναι περισσότερα από τα απάντα. Μεταξύ των παρόντων πρέπει 
υποχρεωτικά να είναι και ο Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνονται κατά 
πλειοψηφία των παρόντων μελών και σε περίπτωση ισοψηφίας υπερι¬ 
σχύει η γνώμη με την οποία αυντάσσεται ο Πρόεδρος. 

7. Σε περίπτωση που κάποιο μέλος του Διοικητικού Συμβουλίου 
απουσιάζει αδικαιολότητα από έξι. (6) συνεχείς συνεδριάσεις, θεωρείται 
ότι έχει παραιτηθεί και η κενή θέση αυτού συμπληρώνεται κατά τα ορι¬ 
ζόμενα στην παράγραφο 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τηρούνται πρα¬ 
κτικά, στα οποία καταχωρίζονται όλες οι αποφάσεις που λαμβάνονται 
από αυτό, καθώς και η γνώμη των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέχουν στη συνε¬ 
δρίαση. 


9. Τα μέλη του Διοικητικού Συμβουλίου προσφέρουν τις υπηρεσίες 
χωρίς αμοιβή. Δικαιούνται όμως οδοιπορικών ή άλλων εξόδων που δα¬ 
πάνησαν για την εκτέλεση υπηρεσίας του ιδρύματος, εφόσον έγιναν 
έπειτα απο ειδική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 


Άρθρο 5. 

Αρμοδιότητες Διοικητικού Συμβουλίου. 

1. Το Διοικητικό Συμβούλιο διοικεί και διαχειρίζεται την περιουσία 
του ιδρύματος και γενικά αποφασίζει για κάθε θέμα που αφορά στη διοί¬ 
κηση και στη λειτουργία του, τη διάθεση των πόρων αυτού, καθώς και 
για κάθε ενέργεια που σχετίζεται με την εκπλήρωση του σκοπού του, 
πάντοτε όμως σύμφωνα με τις διατάξεις της συστατικής πράξης, του 
παρόντος οργανισμού, του Α.Ν. 2039/39 και των διαταγμάτων που 
εκδόθηκαν ή θα εκδοθούν σε εκτέλεση του νόμου τούτου, καθώς και των 
λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έγκριση στην 
αρμόδια από το νόμο Αρχή (Υπουργό Οικονομικών ή Νομάρχη Αθη¬ 
νών) τον προϋπολογισμό και απολογισμό του ιδρύματος, σύμφωνα με 
τις διατάξεις των άρθρων 101 και 102 του Α.Ν. 2039/39 και του από 
20.12.1939 Β.Δ/τος (ΦΕΚ 552/Α/1939). 

Μαζί με τον απολογισμό, καταρτίζει, ψηφίζει και υποβάλλει και το 
γενικό ισολογισμό του ενεργητικού και του παθητικού του ιδρύματος. 

β) Αποφασίζει την πρόσληψη του αναγκαίου προσωπικού του ιδρύμα¬ 
τος, με την προϋπόθεση όμως ότι υπάρχει αντίστοιχη πίστωση στον 
εγκεκριμένο προϋπολογισμό του. Προσδιορίζει τα δικαιώματα, τις υπο¬ 
χρεώσεις και τα ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με του όρους των συλλογικών συμ¬ 
βάσεων εργασίας και τις διατάξεις γενικότερα της εργατικής νομοθε¬ 
σίας. 

Διορίζει επίσης τους δικηγόρους αυτού. 

γ) Αποφασίζει για κάθε θέμα που έχει σχέση με την εύρυθμη λειτουρ¬ 
γία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονομιών, κληροδο¬ 
σιών και δωρεών, καθώς και για την ανακήρυξη ευεργετών και δωρη¬ 
τών του ιδρύματος. 

Άρθρο 6. 

Αρμοδιότητες Προέδρου. 

1. Ο Πρόεδρος του Διοικητικού Συμβουλίου του ιδρύματος: 

α) Εκπροσωπεί τούτο στα Δικαστήρια, στις Αρχές, καθώς και στις 
σχέσεις του με κάθε τρίτο, αυτοπροσώπως ή με πρόσωπο που ορίζεται 
από αυτόν και εγκρίνεται με απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έκτακτες συνε¬ 
δριάσεις, κηρύσσει την έναρξη και λήξη αυτών και διευθύνει τις συζυτή- 
σεις. 

Οι προσκλήσεις για συνεδρίαση στέλνονται στα μέλη του Διοικητικού 
Συμβουλίου δεκαπέντε (15) τουλάχιστον ημέρες πριν από τη συνε¬ 
δρίαση. 

γ) Καταρτίζει, βοηθούμενος από το Γραμματέα, την ημερήσια διά¬ 
ταξη των θεμάτων που θα συζητηθούν, την οποία και υπογράφει. Θέμα 
που δεν περιλαμβάνεται σ’ αυτήν δεν συζητείται, εκτός αν πρόκειται για 
επείγουσα υπόθεση και συμφωνήσει γι’ αυτό η πλειοψηφία των παρό¬ 
ντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της συζήτησης. 
Μπορεί όμως, όποτε κρίνει σκόπιμο, να αναθέτει την εισήγηση διαφό¬ 
ρων θεμάτων σε άλλο μέλος του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγγραφα του 
ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη που προβλέπε- 
ται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύματος, εκτελεί 
τις αποφάσεις του Διοικητικού Συμβουλίου και ενεργεί σύμφωνα με τις 
ειδικές εξουσιοδοτήσεις και εντολές αυτού. 

η) Εκπροσωπεί το ίδρυμα ενώπιον παντός πιστωτικού ή χρηματοδο¬ 
τικού ιδρύματος και λειτουργεί νόμιμα στην Ελλάδα ή στο εξωτερικό. 

2. Τον Πρόεδρο, όταν απουσιάζει ή κωλύεται, αναπληρώνει ο Αντι¬ 
πρόεδρος πλήρως σε όλα τα κατά τα άνω καθήκοντα και τις αρμοδιότη- 
τές του και σε περίπτωση απουσίας ή κωλύματος τούτου, άλλο μέλος 
του Διοικητικού Συμβουλίου που ορίζεται με απόφαση αυτού. 

.... Άρθρο 7. 

Αρμοδιότητες Γραμματέα. 

1. Ο Γραμματέας του ιδρύματος: ' -· 

α) Συνυπογράφει με τον Πρόεδρο κάθε έγγραφο του ιδρύματος προς 
τρίτους. 

β) Φροντίζει για τη σύνταξη των πρακτικών του Διοικητικού Συμ¬ 
βουλίου., 

γ) Διεκπεραιώνει την αλληλογραφία. 

8) Φυλάττει τα έγγραφα, τα βιβλία (εκτός από τα διαχειριστικά) και 
τη σφραγίδα του ιδρύματος και ευθύνεται για την καταστροφή ή την 
απώλεια τούτων. 

ε) Τηρεί το πρωτόκολλο των εισερχομένων και εξερχομένων εγγρά¬ 
φων. 

2. Ο Γραμματέας μπορεί, εφόσον κρίνεται αιτιολογημένα απαραί¬ 
τητο από το Διοικητικό Συμβούλιο (λόγω ειδικών συνθηκών), να βοη- 
θείται από υπάλληλο του ιδρύματος, την ευθύνη όμως για τις ενέργειες 
τούτου φέρει πάντοτε ο ίδιος. 

3. Το Γραμματέα, όταν απουσιάζει ή κωλύεται, αναπληρώνει άλλο 
μέλος του Διοικητικού Συμβουλίου που ορίζεται με απόφαση αυτού. 

Αρθρο 8. 

Αρμοδιότητες Ταμία. 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υπογράφοντας 
σχετικές αριθμημένες διπλότυπες αποδείξεις. 

β) καταθέτει τα έσοδα του ιδρύματος, σε ένα από τα πιστωτικά ιδρύ¬ 
ματα που ορίζονται στο άρθρο 73 του Α.Ν. 2039/39, έχοντας την ευ¬ 
χέρεια να παρακρατεί από αυτά ένα μικρό ποσό, που είναι αναγκαίο για 
την πληρωμή έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητικού Συμβουλίου 
στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή του Προέ¬ 
δρου ή του νόμιμου ανατίληρωτή του. 

δ) Τηρεί και φυλάττει τα διαχειριστικά βιβλία και στοιχεία του ιδρύμα¬ 
τος. 

ε) Φροντίζει για την έγκαιρη κατάρτιση και υποβολή στο Διοικητικό 
Συμβούλιο των σχεδίων προϋπολογισμού, απολογισμού και ισολογι¬ 
σμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει άλλο μέλος 
του Διοικητικού Συμβουλίου που ορίζεται με απόφαση αυτού. 

Άρθρο 9. 

Χορήγηση Οικονομικών Ενισχύσεων. 

1. Το Διοικητικό Συμβούλιο αποφασίζει για την επιλογή των υποψη¬ 
φίων, για τη λήψη της εφάπαξ οικονομικής ενίσχυσης, μετά την προσκό¬ 
μιση σχετικής βεβαίωσης εγγραφής από το συγκεκριμένο εκπαιδευτικό 
ίδρυμα. 

2. Από τις υποψήφιες, όπως αναφέρονται στο άρθρο 2 περ. Ι,.προτι- 
μούνται οι επιτυχούσες σε ανώτατα εικπαιδευτίκά ιδρύματα. 

3. Σε περίπτωση που οι επιτυχούσες στα ανώτατα ή ανώτερα εκπαι¬ 
δευτικά ιδρύματα της χώρας είναι περισσότερες των δύο, τότε το εφά¬ 
παξ χρηματικό ποσό της οικονομικής ενίσχυσης θα χορηγείται στην ή 
στις οικονομικά ασθενέστερες επιτυχούσες. 

4. Τον έλεγχο για τη διαπίστωση της οικονομικής κατάστασης των 
υποψηφίων θα τον διενεργεί το Διοικητικό Συμβούλιο του ιδρύματος, 
είτε από τις βεβαιώσεις της αρμόδιας Δημόσιας Οικονομικής υπηρεσίας 
στην οποία ανήκουν οι ίδιες οι υποψήφιες, ή οι οικογένειές του, εφόσον οι 
ίδιες είναι ανεπάγγελτες και διατρέφονται απ’ αυτές. Σε περίπτωση που 
δεν υποχρεούνται οι ίδιες ή οι οικογένειές τους σε υποβολή φορολογικής 
δήλωσης, τότε ο σχετικός έλεγχος για τη διαπίστωση της οικονομικής 
του κατάστασης θα πραγματοποιείται με ενέργειας του Διοικητικού 
Συμβουλίου του ιδρύματος, το οποίο θα ελέγχει επισταμένως όλες τις 
συγκεκριμένες περιπτώσεις με κάθε πρόσφορο μέσο, μέσω των αρμο¬ 
δίων αρχών (τοπική αυτοδιοίκηση, αστυνομία, εκκλησία κ.λ'.π.) και με 
κάθε άλλο πρόσφορο τρόπο, δυναμένου να ζητήσει από τις υποψήφιες 
για την οικονομική ενίσχυση, κάθε έγγραφο ή άλλο αποδεικτικό στοι¬ 
χείο που θα το βοηθήσει στην αξιολόγηση και κρίση. 

5. Σαν κριτήριο της οικονομικής κατάστασης, δεν θα λαμβάνεται 
μόνο το ύψος του εισοδήματος, αλλά και το αν θα είναι ολιγομελής ή πο¬ 
λυμελής η οικογένεια της υποψήφιας για το εφάπαξ ποσό της οικονομι¬ 
κής ενίσχυσης. Δηλαδή το εισόδημα θα διαιρείται δια του αριθμού των 
μελών της οικογένειας, από την οποία προέρχεται και διατρέφει την 
υποψήφια. 

6. Σε περίπτωση που υπάρχουν υποψήφιες που βρίσκονται στην ίδια 
οικονομική κατάσταση, τότε θα προτιμούνται αυτές που πέτυχαν την 
υψηλότερή βαθμολογία στο ανώτατο ή ανώτερο, ανάλογα, εκπαιδευ¬ 
τικό ίδρυμα. 


Άρθρο 10. 

Ποσό οικονομικής ενίσχυσης. 

1. Η χορήγηση του εφάπαξ ποσού της οικονομικής ενίσχυσης, απο- 
φασίζεται και καταβάλλεται στις δικαιούχους, μετά από έλεγχο και τις 
σχετικές αποφάσεις που λαμβάνονται από το Διοικητικό Συμβούλιο του 
ιδρύματος. 

2. Το χρηματικό ποσό της εφάπαξ οικονομικής ενίσχυσης δεν μπορεί 
να είναι κατώτερο των διακοσίων χιλιάδων (200.000) δραχμών. 

3. Το χρηματικό αυτό ποσό μπορεί ν’ αυξηθεί με απόφαση του Διοι¬ 
κητικού Συμβουλίου του ιδρύματος και εφόσον τα έσοδα του ιδρύματος 
επαρκούν. 

Άρθρο 11. 

Οικονομική διαχείριση. 

1. Η οικονομική διαχείριση του ιδρύματος περιλαμβάνει ετήσια πε¬ 
ρίοδο, η οποία αρχίζει την 1η Ιανουάριου και λήγει την 31η Δεκεμβρίου 
του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει από την 
ημέρα δημοσίευσης στην Εφημερίδα της Κυβέρνησης του σχετικού 
Π.Δ/τος έγκρισης της σύστασης του ιδρύματος, η οποία μπορεί να πα- 
ραταθεί μέχρι την 31η Δεκεμβρίου του επόμενου ημερολογιακού έτους, 
με απόφαση του Διοικητικού Συμβουλίου που λαμβάνεται στην πρώτη 
συνεδρίασή του. 

2. Η οικονομική διαχείριση γίνεται με βάση προϋπολογισμό και απο¬ 
λογισμό εσόδων και εξόδων, που καταρτίζονται σύμφωνα με τις διατά¬ 
ξεις των άρθρων 101 και 102 του Α.Ν. 2039/39 και του από 
20.12.1939 σχετικού Δ/τος (ΦΕΚ. 552/Α/22.12.1939). 

3. Ο προϋπολογισμός εσόδων - εξόδων, ο απολογισμός, ως και η έκ¬ 
θεση της επιτροπής, επικυρούμενα από το Διοικητικό Συμβούλιο, υπο¬ 
βάλλονται προς έγκριση στον Υπουργό Οικονομικών, κατά τις διατάξεις 
της κείμενης νομοθεσίας (άρθρα 101, 102 του Α.Ν. 2039/39 και το 
από 20.12.1939 σχετικό Διάταγμα) ΦΕΚ. 552 τ. Α’ 2.12.1939). 

Άρθρο 12 
Βιβλία και στοιχεία. 

1. Το ίδρυμα τηρεί υποχρεωτικά,τα ακόλουθα βιβλία και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων Διοικητικού Συμβουλίου. 

γ) Βιβλίο λογιστικής παρακολούθησης, στο οποίο καταχωρίζονται με 
χρονολογική σειρά και με λογιστική τάξη, όλα τα έσοδα και έξοδα του 
ιδρύματος που πραγματοποιούνται στη διάρκεια της χρήσης. 

δ) Βιβλίο - μητρώο στο οποίο θα καταχωρίζονται τα ονόματα των 
φοιτητριών και σπουδαστιών κάι η σχολή στην οποία πέτυχαν και φοι¬ 
τούν και το εφάπαξ χρηματικό ποσό της οικονομικής ενίσχυσής των. 

ε) Στελέχη αριθμημένων διπλοτύπων αποδείξεων. είσπραξης και 
ενταλμάτων πληρωμής θεωρημένα από τον Πρόεδρο. 

2. Εκτός από τα παραπάνω βιβλία και στοιχεία, το Διοικητικό Συμ¬ 
βούλιο αποφασίζει την τήρηση και άλλων βιβλίων και στοιχείων, τα 
οποία κρίνει ότι είναι απαραίτητα για την παρακολούθηση της διαχείρι¬ 
σης της περιουσίας του ιδρύματος και της εκτέλεσης των σκοπών του. 

Άρθρο 13. 

Ο Οργανισμός του ιδρύματος μπορεί να τροποποιηθεί ή να συμπλη¬ 
ρωθεί με Π.Δ/γμα, σύμφωνα με τις διατάξεις των άρθρων 98 του Α.Ν. 
2039/39 και 110 και 119 του Αστικού Κώδικα, ύστερα από πρόταση 
του Διοικητικού Συμβουλίου αυτού και σύμφωνα με τις διατάξεις των 
νόμων όπως θα ισχύουν κατά το χρόνο που θα αποφααισθεί η τροποποί¬ 
ηση, του Οργανισμού. 

Άρθρο 14·.. 

Διάλυση του ιδρύματος - Τύχη περιουσίας αυτού. 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδήποτε λόγο, η 
περιουσία του περιέρχεται στο Δήμο Σκύρου για την εκτέλεση του ίδιου 
σκοπού. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Στους Υπουργούς Οικονομικών, Εθνικής Παιδείας και Θρησκευμά¬ 
των αναθέτουμε τη δημοσίευση και εκτέλεση του παρόντος Διατάγμα¬ 
τος. 

Αθήνα, 10 Οκτωβρίου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΕΘΝ. ΠΑΙΔΕΙΑΣ & ΘΡΗΣΚΕΥΜΑΤΩΝ 

ΑΝΤ. ΣΑΜΑΡΑΣ Β. ΚΟΝΤΟΓΙΑΝΝΟΠΟΥΛΟΣ 

--♦- 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ.010/16/3765537 (2) 

Μεταβίβαση Αρμοδιοτήτων Υπουργού Εθνικής Άμυνας στους Αρχη¬ 
γούς ΓΕΕΘΑ, ΓΕΣ, ΓΕΝ, ΓΕΛ. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΗΣ 

Έχοντας υπόψη: ~ 

1)Το άρθρο 5 παρ. 11 του Ν. 660/77 «περί Υπουργείου Εθνικής 
Άμυνας και των Οργάνων της Ανώτατης Διοικήσεως και ελέγχου των 
Ενόπλων Δυνάμεων. 

2. Το άρθρο 96 του Γ1.Δ. 265/89 «Κωδικοποίηση σ’ ενιαίο κέμενο 
των διατάξεων της Νομοθεσίας για την εκλογή βουλευτών, αποφασί¬ 
ζουμε: 

Άρθρο 1 

Μεταβιβάζουμε στους Αρχηγούς ΓΕΕΘΑ, ΓΕΣ, ΓΕΝ, ΓΕΑ την αρ¬ 
μοδιότητα χορήγησης αδειών, σε περίπτωση κατεπείγουσας ανάγκης, 
στο διάστημα που μεσολαβεί από την προκήρυξη των εκλογών μέχρι 
και την ημέρα της ψηφοφορίας, στο Στρατιωτικό Προσωπικό, ως και 
στους Πολιτικούς υπαλλήλους των αντιστοίχων Γενικών Επιτελείων. 

Άρθρο 2 

Η απόφαση Φ. 454/40/Γ 948/Σ 1403/9 και 89/ΥΕΘΑ καταρ- 
γείται. 

Άρθρο 3 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 11 Οκτωβρίου 

Ο ΥΠΟΥΡΓΟΣ 

ΙΩΑΝΝΗΣ ΒΑΡΒΙΤΣΙΩΤΗΣ 
■ - Φ - 

Αριθ. 38833/Π.Π.1525 (3) 

Ένταξη της νήσου Θάσου στις ειδικές ζώνες του Ν. 1262/82. 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: . .. . 

1. Τις δ ιατάξ εις τουΝ. 1262/82«Για την παροχή κινήτρων ενίσχυ¬ 

σης της Οικονομικής και Περιφ/κής Ανάπτυξης της χώρας και τροπο¬ 
ποίηση συναφών διατάξεων» και ειδικότερα τις παραγρ. 1,2,3 του άρ¬ 
θρου 3 και παρ. 1 του άρθρου 11 αυτού του Νόμου. - 

2. Τις διατάξεις του Π.Δ. 545/88 «Οργανισμός του Υπουργείου 
Εθν. Οικονομίας (ΦΕΚ/Α/16.11.88). 

3. Την ανάγκη άσκησης Πολιτικής Περιφ/κής Ανάπτυξης στα πλαί¬ 
σια του γενικότερου αναπτυξιακού Προγραμματισμού της Χώρας και 
ειδικότερα την έκτακτη κατάσταση που δημιουργήθηκε στη Νήσο Θάσο 
από τις πυρκαγιές το καλοκαίρι του 1989. 

4. Τις προτάσεις των Περιφερειακών Οργάνων Προγραμματισμού, 
αποφασίζουμε: 

1. Εντάσσεται στις ειδικές ζώνες που προβλέπονται από το άρθρο 3 
παρ. 3 του Ν. 1262/82 η νήσος Θάσος, Στις επιχειρήσεις του άρθρου 2 
παρ. 1 του Ν. 1262/82 που εγκαθίστανται στα όρια της παραπάνω 
Νήσου, θα δίδονται τα κίνητρα της περιοχής Δ' του Ν. 1262/82. 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Οκτωβρίου 1989 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

Γ. ΣΟΥΦΛΙ ΑΣ Α. ΣΑΜΑΡΑΣ 

ΠΕΡΙΒΑΛΛΟΝΤΟΣ. ΧΩΡ/ΞΙΑΣ. ΚΑΙ ΔΗΜ. ΕΡΓΟΝ 

Σ. ΚΟΥΒΕΛΑΣ 
- 4 - 

Αριθ. 490/89 , (4) 

Συπλήρωση του άρθρου 11 του Κωδ. Τροφίμων κάι Ποτών σε συμμόρ¬ 
φωση προς την οδηγία 87/250/Ε.Ο.Κ. και 1-113/ 57/ 
30.4.87 

ΓΕΝΙΚΟ ΧΗΜΕΙΟ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 
(Συνεδρίαση 13.6.1989) 

Έχοντας υπόψη: 

1. Το έγγραφο του Γενικού Χημείου του Κράτους, αριθμ. οικ. 
3006781/1283/89. 

2. Τις διατάξεις του άρθρου 1 παρ. 1 και 3 του Ν. 1338/1983 
- «εφαρμογή του κοινοτικού δικαίου» (ΦΕΚ 34/Τ.Α/17.3.1988 όπως 

τροποποιήθηκε με το Ν. 1440/1984 συμμετοχήτης Ελλάδος στο Κε¬ 
φάλαιο, στα αποθεματικά και στις προβλέψεις της Ευρωπαϊκής Τράπε¬ 
ζας Επενδύσεων, στο Κεφάλαιο της Ευρωπαϊκής Κοινότητος Άνθρακος 
και Χάλυβος και του Οργανισμού Εφοδιασμού ΕΥΡΑΤΟΜ» (ΦΕΚ 70/ 
τ.Α/21.5.1984. 

3. Το εδάφιο δ της παρ. 8 του άρθρου 6 του Νόμου 4328/1929 
«περί συστάσεως του Γενικού Χημείου του Κράτους, όπως τροποποιή¬ 
θηκε και συμπληρώθηκε με τον Α.Ν. 754/1937 (αρ. 3 παρ. 2 και 3) 
ΦΕΚ 247/ΤΑ/1937. 

4. Το άρθρο 4 του Διατάγματος της 31ης Οκτωβρίου 1929 «περί 
κανονισμού της λειτουργίας και των εργασιών του Ανωτάτου Χημικού 
Συμβουλίου (ΦΕΚ 391/τΑ/3.10.1929). 

5. Το Νόμο 115/1975 «περί τροποποιήσεως διατάξεων τινων του 
Ν. 4328/1929 (ΦΕΚ 172/τΑ/20.8.1975). 

6. Την απόφαση των Υπουργών Προεδρίας και Οικονομικών για 
αναμόρφωση συλλογικών οργάνων Γνωμοδοτικής και αποφασιστικής 
αρμοδιότητας του Υπουργείου Οικονομικών αρ. 0208/181, ΦΕΚ 
214/ΤΒ/82 αποφασίζουμε: 

Εγκρίνουμε την συμπλήρωση του άρθρου 11 του Κώδικα Τροφίμων 
και Ποτών, με παράγραφο 9 δις, σε συμμόρφωση προς την οδηγία 87/ 
250/ΕΟΚ, Ε113/57/30.4.87, ως εξής: 

«9 δις α. Οι κανόνες σύμφωνα με τους οποίους αναφέρεται στην επι¬ 
σήμανση ο αποκτημένος κατ’ όγκο αλκοολικός τίτλος των αλκοολού- 
χων ποτών με περιεκτικότητα οε αλκοόλη πάνω από 1.2% κατ’ όγκο, 
σε ότι αφορά τα προϊόντα των κλάσεων 22.04 και 22.05 του κοινού δα¬ 
σμολογίου (1987) ήτοι: 

Μούστο σταφυλιών που έχει υποστεί μερική ζύμωση, έστω και αν η 
ζύμωση έχει ανασταλεί με άλλο τρόπο εκτός απ’ αυτόν της προσθήκης 
αλκοόλης. 

Κρασιά από νωπά σταφύλια: 

Μούστο από νωπά σταφύλια του οποίου η ζύμωση έχει αναστοιλεί με 
την προσθήκη αλκοόλης, των μιστελϊων συμπεριλαμβανομένων, καθο¬ 
ρίζονται από τις διατάξεις που ισχύουν στην περίπτωσή τους. 

Για τα υπόλοιπα ποτά κατά την αναγραφή του αποκτηθέντος αλκοο¬ 
λικού τίτλου λαμβάνονται υπόψη τα ακόλουθα. 

ι) Ο αλκοολοκός τίτλος προσδιορίζεται στους 20ο 0. 

\ιι) Ο αριθμός που αναφέρεται στον αλκοολικό τίτλο περιέχει ένα δεκα- 
, δικό ψηφίο κατ’ ανώτατο όριο. Συνοδεύεται απότο σύμβολο «%νθΚ»- 
καϊ πριν από τον εν λόγω αριθμό μπορεί να προηγείται ο όρος «Αλκο¬ 
όλη» ή η συντομογραφική «αλκ». 

β. Οι θετικές ή αρνητικές ανοχές που επιτρέπονται για την αναγραφή 
του αλκοολικού τίτλου, εκφραζόμενες σε απόλυτες τιμές, είναι οι εξής: 
ι) Ποτά που δεν κατονομάζονται παρακάτω: 0,3%ΛΌΕ. 
ιι) Μπύρες αλκοολικού τίτλου 5,5% \ΌΕ ή κατωτέρω, ποτά που 
υπάγονται στη διάκριση 22.07 Β II του Κοινού Δασμολογίου (1987) 
και παρασκευάζονται από σταφύλια 0,5% νθί. 

ιιι) Μπύρες αλκοολικού τίτλου μεγαλυτέρου από 5,5% νθί, ποτά 
που υπάγονται στη διάκριση 22.07 Β 1 του κοινού δασμολογίου (1987) 
και παρασκευάζονται από σταφύλια, μηλίτης, απίτης και άλλα παρεμ¬ 
φερή ποτά που προέρχονται από ζύμωση φρούτων εκτός των σταφυ¬ 
λιών, ενδεχομένως ημιαφρώδη ή αφρώδη ποτά με βάση μέλι που έχει 

υποστεί ζύμωση 1% νΟΕ. 

ιν) Ποτά που περιέχουν βρεγμένα φρούτα ή μέρη φυτών: 1,5%νθΕ. 

Όλες οι παραπάνω ανοχές εφαρμόζονται με την επιφύλαξη των ανο¬ 
χών που προκύπτουν από τη μέθοδο, ανάλυσης που χρησιμοποιείται για 
τον προσδιορισμό του αλκοολικού τίτλου. 

Η ισχύς της παρούσας αρχίζει από την ημέρα δημοσίευσής της. 
Για ποτά μη σύμφωνα προς την παρούσα που έχουν επιαημανθεί πριν 
την 1 ΜαΤου 1989 δίδεται παράταση της έναρξης ισχύος της μέχρι να 
εξαντληθούν τα αποθέματα. 

Ο Πρόεδρος Ο Γραμματέας 

ΦΩΚ. ΓΕΩΡΓΑΚΟΠΟΪΛΟΣ ΧΑΡ. ΧΑΜΑΛΙΔΗΣ 

Τα Μέλη 

Αριστ. Δορχοφύκης, Νικ. Χατζηχρηστίδης, Διον. Φραγκάτος, Μ. Μπο- 
τσιβάλη, Παν.-Μαυρίκος, Στελ. Χατζηγιαννακός, Παν. Κώττης. 
Εγκρίνουμε την παραπάνω απόφαση του Ανωτάτου Χημικού Συμ¬ 
βουλίου καθώς και τη δημοσίευσή της στην Εφημερίδα της Κυβερ- 
νήσεως. 

Αθήνα, 10 Οκτωβρίου 1989 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

Γ. ΣΟΥΦΛΙΑΣ Α. ΣΑΜΑΡΑΣ 

ΕΜΠΟΡΙΟΥ 

ΑΝΔΡ. ΑΝΔΡΙΑΝΟΠΟΥΛΟΣ 

-♦- 

Αριθ. 2060081/7063/0022 (5) 

Καθορισμός αμοιβής μελών και γραμματέα Έκτακτης Επιτροπής που 
συγκροτήθηκε με τις κοινές αποφάσεις Π5/3856/21.12.1988 και 
Π5/1112/17.3.1989 των Γ.Γ. Βιομηχανίας ΔΕΚΟ και Κρατι- 
ι , κών Προμηθειών. 

! ΟΙ ΥΠΟΥΡΓΟΙ 

1 ΟΙΚΟΝΟΜΙΚΩΝ ΚΑΙ ΕΜΠΟΡΙΟΥ 

| Έχοντας υπόψη: 

1. Τις διατάξεις του Ν.1797/88 (ΦΕΚ 164/Α/88) Προμήθειες του 
; Δημοσίου Τομέα και ρυθμίσεις συναφών θεμάτων. 

2. Τις διατάξεις του Ν.1558/85 {ΦΕΚ 137/Α/85) Κυβέρνηση και 
Κυβερνητικά Όργανα. 

3. Τις διατάξεις του Ν.1505/84 (ΦΕΚ 194/Α/84) Αναδιάρθρωση· 
μισθολογίου κ.λ.π. όπως συμπληρώθηκε με το Ν.1810/1988 (ΦΕΚ 
223/Α/88). 

4. Τις διατάξεις του άρθρου 40 του Ν.849/78 (ΦΕΚ 232/Α/78) 
περί παροχής κινήτρων για την ενίσχυση της περιφερειακής και οικονο¬ 
μικής ανάπτυξης της χώρας. 

5. Τις διατάξεις του Π.Δ. 492/84 (ΦΕΚ 175/Α/84) Συναρμοδιό- 
τητες κατά την έκδοση διοικητικών πράξεων κ.λ.π. 

6. Τις διατάξεις του Π.Δ. 397/88 (ΦΕΚ 185/Α/88) Οργανισμός 
του Υπουργείου Εμπορίου. 

7. Την απόφαση Π5/3856/21.12.1988 των Γ.Γ. Βιομηχανίας 
ΔΕΚΟ και Κρατικών Προμηθειών για τη σύσταση έκτακτης επιτροπής 
για μελέτη και υποβολή προτάαεως σχετικά με έκδοση δ/κών πράξεων 
προβλεπομένων από το άρθρο 1 του Ν.1797/88 όπως συμπληρώθηκε 
με την Π5/1112/17.3.1989 όμοιο, αποφασίζουμε: 

1. Καθορίζουμε το (ανώτατο όριο των συνεδριάσεων των μελών και 
του γραμματέα της παραπάνω Έκτακτης Επιτροπής σε δέκα (10) συνε¬ 
δριάσεις κατά μήνα και για 3 μήνες, με διάρκεια κάθε συνεδρίασης όχι 
μεγαλύτερης των 5 ωρών, τη δε ωριαία αποζημίωση σε (600) εξακό¬ 
σιες δραχμές σύμφωνα με τα προβλεπόμενα στο άρθρο 8 του Ν.1810/ 

1988. 

2. II ισχύς της παρούσας αρχίζει από τις 2.1.1989. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Οκτωβρίου 1989 

οι ΥΠΟΥΡΓΟΙ 

ΟΙΚΟΝΟΜΙΚΩΝ ΕΜΠΟΡΙΟΥ 

ΑΝΤ. ΣΑΜΑΡΑΣ ΑΝΔΡ. ΑΝΔΡΙΑΝΟΠΟΥΛΟΣ 


Αριθ. 1108367/752/0015 (6) 

Τροποποίηση διατάξης του Κ.Φ.Σ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

Τις διατάξεις της παραγράφου 12 του άρθρου 13 του Κ.Φ.Σ. (Π.Δ. 
99/1977 - Α34) όπως αυτές συμπληρώθηκαν με την παράγραφο 6 του 
άρθρου 7 του Π.Δ. 356/1986 (ΦΕΚ 157 Α'), αποφασίζουμε: 

Από 1ης Ιανουάριου 1990 καταργείται η διάταξη του τελευταίου 
εδαφίου της παραγράφου 12 του άρθρου 13 του Π.Δ/τος 99/1977, 
που είχε προστεθεί με το τρίτο εδάφιο της παραγράφου 6 του άρθρου 7 
του Π.Δ. 356/1986 (ΦΕΚ 157/ΑΟ. 

Η απόφαση αυτή να δημοσιευθεί στην Εφημερίδα της Κυβερνήσεως και να 
κυρωθεί με νόμο. 

Αθήνα, 10 Οκτωβρίου 1989 

Ο ΥΠΟΥΡΓΟΣ 

ΑΝΤΩΝΗΣ ΣΑΜΑΡΑΣ 
-+- 

Αριθ, 1106685/8063/0010 (7) 

Εκποίηση ανταλλαξίμων ακινήτων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: β 

1. Την ισχύουσα νομοθεσία για τη ρευστοποίηση της ανταλλάξιμης 
περιουσίας. 

2. Το αίτημα της Κοινότητας Προμάχων Ν. Πέλλας. 

3. Την αριθ. Δ. 3210/212/2.7.1988 απόφασή μας (ΦΕΚ 412/ 
21.6.1988 τ. Β') με την οποία ρυθμίζονται θέματα εκποίησης ανταλλα¬ 
ξίμων κτημάτων στην Κοινότητα Προμάχων Αλμωπίοις Ν. Πέλλας, 
αποφασίζουμε: 

Τροποποιούμε την αριθ. 3210/212/2.7.1988 απόφασή μας (ΦΕΚ 
412/21.6.1988 τ. Β') και ορίζουμε την έκταση που εκποιείται από 10 
στρέμματα σε 15 στρέμματα. Κατά τα λοιπά ισχύει ως έχει η πιο πάνω 
απόφασή μας. 

Η απόφαση αυτή να δημοσιευθεί στην Εφημερίδα της Κυβερνήσεως και να 
κυρωθεί με νόμο. 

Αθήνα, 6 Οκτωβρίου 1989 
Ο ΥΠΟΥΡΓΟΣ 

ΑΝΤΩΝ. ΣΑΜΑΡΑΣ 
-- 4 "- 

Αριθ. 1Ι06684/2051/Α.00Ι2 (8) 

Ρυθμίσεις στη Φορολογία εισοδήματος φυσικών προσώπων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Π.Δ. 129/1989 (ΦΕΚ Α' 62). 

2. Τα εύλογα αιτήματα φορολογουμένων και την ανάγκη ελάφρυν¬ 
σης του φορολογικού βάρους αυτών, αποφασίζουμε: 

1. Στην παράγραφο 5 του άρθρου 6 του Π.Δ. 129/1989 προστίθε¬ 
ται περίπτωση ια’ ως εξής: 

<αα) Το επίδομα τροφής που καταβάλλεται στο προσωπικό των πλοη¬ 
γικών σταθμών, σύμφωνα με τις διατάξεις της περιπτώσεις β’ του άρ¬ 
θρου 2 του Β.Δ. 198/1966 (ΦΕΚ - Α' 48)». 

2. Το πρώτο εδάφιο της υποπερίπτωσης ββ' της περίπτωσης α' της 
παραγράφου 3 του άρθρου 8 του Π.Δ. 129/1989 αντικαθίσταται ως 
εξής: 

«ββ) Ποσοστό εβδομήντα τοις εκατό (70%) μέχρι ποσό καθαρού ει¬ 
σοδήματος ενός εκατομμυρίου (1.000.000) δραχμών από κύριες απο¬ 
δοχές που αποκτούν αποκλειστικά από την άσκηση του επαγγέλματος 
τους οι συντάκτες οι οποίοι είναι μέλη της Ένωσης Συντακτών Ημερή¬ 
σιων Εφημερίδων Αθηνών, της Ένωσης Συντακτών Ημερήσιων Εφη¬ 
μερίδων Μακεδονίας - Θράκης, της Ένωσης Συντακτών Ημερήσιων 
Εφημερίδων Πελοποννήσου - Ηπείρου - νήσων, της Ένωσης Συντα¬ 
κτών Ημερήσιων Εφημερίδων Θεσσαλίας - Στερεάς Ελλάδας - Εύβοιας 
και της Ένωσης Συντακτών περιοδικού Τύπου καθώς και οι δημοσιο¬ 
γράφοι που έχουν ασφαλιστική κάλυψη, ως δημοσιογράφοι, στα οικεία 
ασφαλιστικά ταμεία για πέντε (5) τουλάχιστον συνεχή έτη και ο χρόνος 
ασφάλισης βεβαιώνεται από τα ασφαλιστικά ταμεία, οι οποίοι εργάζο¬ 
νται στις εφημερίδες και στα περιοδικά, στη ραδιοφωνία και την τηλεό- 

ραοη, στο Αθηναϊκό Πρακτορείο Ειδήσεων, στη γενική Γραμματεία Τύ¬ 
που και Πληροφοριών και στα γραφεία τύπου των κρατικών υπηρεσιών 
και δεν έχουν την ιδιότητα του μόνιμου δημόσιου υπαλλήλου, οι εικονο¬ 
λήπτες επικαίρων τηλεόρασης που είναι μέλη της Ένωσης Εικονολη¬ 
πτών Επικαίρων Λιι Τηλεόρασης, οι ηθοποιοί, καθώς και οι εκτελεστές 
μουσικών έργων των κρατικών ορχηστρών, των ορχηστρών της Εθνι¬ 
κής Λυρικής Σκηνής και της Ελληνικής Ραδιοφωνίας - Τηλεόρα¬ 
σης». 

3. Οι διατάξεις της απόφασης αυτής ισχύουν από 1 Ιανουάριου 1989 
για τα ειδοδήματα που αποκτούν οι δικαιούχοι από την ημερομηνία 
αυτή και μετά. 

Η (απόφαση αυτή να δημοσιευθεί στην Εφημερίδα της Κυβερνήσεως και να 
κυρωθεί με νόμο. 

Αθήνα, 6 Οκτωβρίου 1989 

Ο ΥΠΟΥΡΓΟΣ 

ΑΜΤΩΝΗΣ ΣΑΜΑΡΑΣ 
--μ- 

Αριθ. Α5/6790 (9) 

Τροποποίησης της Δ5/5]95/31.8.1989 αποφάσεως ΐπουργ. Εθνι¬ 
κής Παιδείας και Θρησκευμάτων. 

Ο ΥΠΟΥΡΓΟΣ ΕΝΘΙΚΗΣ ΠΑΙΔΕΙΑΣ ΚΑΙ 
ΘΡΗΣΚΕΥΜΑΤΩΝ 

Έχοντας υπόψη: 

Την αριθ. 36/89 Πράξη του Κεντρικού Υπηρεσιακού Συμβουλίου Δευ¬ 
τεροβάθμιας Εκπαίδευσης (Κ.Τ.Σ.Δ.Ε.), αποφασίζουμε: 

Τροποποιούμε την αριθ. Δ5/5195/31.8.1989 απόφασή μας μόνο 
ως προς την επωνυμία της Σχολής «ΓΑΛΙΛΑΙΟΣ» δηλ. αντί του εσφαλ¬ 
μένου: «Εμμ. Μοσχάνθη Ξυναρίου - ΓΑΛΙΛΑΙΟΣ» στο ορθό: «Ο ΓΑΛΙ¬ 
ΛΑΙΟΣ» Εμμανουήλ Μιχ. Ξυναρίου και Μοσχάνθης Εμμ. Ξυναρίου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Οκτωβρίου 1989 

Ο ΥΠΟΥΡΓΟΣ 

ΒΑΣ. ΚΟΝΤΟΓΙΑΝΝΟΠΟΥΛΟΣ 

-μ- 

Αριθ. Ε5/5331 (10) 

Άδεια κατοχής Β' θέσης στο Νίκο Ηλιάδη. 

Ο ΥΠΟΥΡΓΟΣ 

ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Την παρ. 4 του άρθρου 1 του Ν. 1256/82 για την πολυθεσία, την 
πολυαπασχόληαη και την καθιέρωση ανωτάτου ορίου απολαβών στο 
δημόσιο τομέα κλπ. 

2. α) την αριθμ. Β2/5305/7.9.83 (ΦΕΚ 523/1983 τ. Β’) από¬ 
φαση των Υπουργών Προεδρίας της Κυβερνήσεως, Οικονομικών και 
Εθνικής Παιδείας και Θρησκευμάτων. 

β) Την αριθμ. Υ 774/17.7.89 (ΦΕΚ 547/18.7.89 τ. Β’) απόφαση 
του Πρωθυπουργού, ορισμού αρμοδιοτήτων στην αναπληρωτή 
Υπουργό Εθνικής Παιδείας και Θρησκευμάτων, αποφασίζουμε: 

Παρέχουμε την άδεια στο Νίκο Ηλιάδη, καθηγητή του ΤΕΙ Πειραιά 
για να κατέχει και τη θέση Ειδικού Γραμματέα του Υπουργείου Εθνικής 
Παιδείας και Θρησκευμάτων από 25.7.1989. 

Το σύνολο των αποδοχών και από τις δύο θέσεις δεν μπορεί να υπερ¬ 
βαίνει σε καμμία περίπτωση το ανώτατο όριο απολαβών του άρθρου 6 
του Ν. 1256/1982. 

Ο ενδιαφερόμενος λαμβάνει το σύνολο των ακαθαρίστων αποδοχών 
της πρώτης κατεχόμενης θέσης και της σύνταξης προκειμένου περί συ¬ 
νταξιούχου τα 3/4 των ακαθαρίστων αποδοχών της δεύτερης χρονικά 
θέσης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Οκτωβρίου 1989 

Η ΑΝΑΠΛΗΡΩΤΗΣ ΥΠΟΥΡΓΟΣ 

ΑΝΝΑ ΨΑΡΟΥΔΑ - ΜΠΕΝΑΚΗ 


Αριθ. Ε5/5332 (11) 

Άδεια κατοχής Β' θέσης στον Αθανάσιο Μπούρα. 

Ο ΥΠΟΥΡΓΟΣ 

ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: Τ 

α) Την παρ. 4 του άρθρου 1 του Ν. 1256/82 για την πολυθεσία, την 
πολυαπασχόληαη και την καθιέρωση ανωτάτου ορίου απολαβών στο 
δημόσιο τομέα κλπ. 

2. α) την αριθμ. Β2/5305/7.9.83 (ΦΕΚ 523/1983 τ. Β') από¬ 
φαση των Υπουργών Προεδρίας της Κυβερνήσεως, Οικονομικών και 
Εθνικής Παιδείας και Θρησκευμάτων. 

β) Την αριθμ. Υ 774/17.7.89 (ΦΕΚ 547/18.7.89 τ. Β') απόφαση 
του Πρωθυπουργού, ορισμού αρμοδιοτήτων στην αναπληρωτή 
Υπουργό Εθνικής Παιδείας και Θρησκευμάτων, αποφασίζουμε: 

Παρέχουμε την άδεια στον Αθανάσιο Μπούρα, καθηγητή του Τ.Ε.Ι, 
Αθηνών, να προσφέρει τις υπηρεσίες του, από 22.9.89, ως μετακλητός 
Νομάρχης με βαθμό Α’, των ειδικών θέσεων, (Νομαρχία Εύβοιας). 

Το σύνο?.ο των αποδοχών και από τις δύο θέσεις δεν μπορεί να υπερ¬ 
βαίνει σε καμμία περίπτωση το ανώτατο όριο απολαβών του άρθρου 6 
του Ν. 1256/1982. 

■ Ο ενδιαφερόμενος λαμβάνει το σύνολο των ακαθαρίστων αποδοχών 
της πρώτης κατεχόμενης θέσης ή της σύνταξης προκειμένου περί συντα¬ 
ξιούχου τα 3/4 των ακαθαρίστων αποδοχών της δεύτερης χρονικά θέ¬ 
σης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Οκτωβρίου 1989 

Η ΑΝΑΠΛΗΡΩΤΗΣ ΥΠΟΥΡΓΟΣ 

ΑΝΝΑ ΨΑΡΟΥΔΑ - ΜΠΕΝΑΚΗ 

-♦- 

Αριθ. Β2/3019 (12) 

Άδεια κατοχής β' θέσης στο Γεράσιμο Καρβουντζή 

Ο ΥΠΟΥΡΓΟΣ 

ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: τις διατάξεις: 

1. Του άρθρου 13 παρ. 9 του Ν. 1268/82 «για τη δομή και λειτουρ¬ 
γία των Ανωτάτων Εκπ/κών Ιδρυμάτων» όπως συμπληρώθηκε με την 
παρ. 6 του άρθρου 48 του Ν. 1404/83. 

2. Του άρθρου 2 παρ. 3 του Ν. 1821/88 (ΦΕΚ 271/8112.88 τ.Α). 

3. Το αριθμ. 459/2.11.83 Π. Δ/γμα (ΦΕΚ 175/29.11.83 τ. 
Α'). 4. Τα αριθμ. 14874/632/6/87, 11527/507/10.5.88 έγ¬ 
γραφα του Ελεγκτικού Συνεδρίου. 

5. Τις διατάξεις του άρθρου 9 παρ. 3 του Ν. 1835/89 (ΦΕκ 76/ 
14.3.89 τ. Α'). 

6. Του άρθρου 19 του Ν. 1771/88 (ΦΕΚ 71/19.4.88 τ. Α'). 

7. Την αριθμ. Υ.774/17.7.89 (ΦΕΚ 547/18.7.89 τ. Β’ απόφαση 
του πρωθυπουργού ορισμού αρμοδιοτήτων στην Αναπληρωτή Υπουργό 
Εθνικής Παιδείας και Θρησκευμάτων. 

8. Το αριθμ. 19871/8106/13.6.89 έγγραφο του Παν/μίου, απο¬ 
φασίζουμε: 

Παρέχουμε την άδεια στο Γεράσιμο Καρβουντζή καθηγητή του τμή¬ 
ματος Νοσηλευτικής του Παν/μίου Αθηνών να διατηρεί εκτός από τη 
θέση του Διευθυντή της παθολογικής Κλινικής του «ΙΠΠΟΚΡΑΤΕΙΟΥ» 
Νοσοκομείου (Ε.Σ.Υ.) και την πανεπιστημιακή του θέση από την ημερο¬ 
μηνία ισχύος του Ν. 1771/88(ήτοι 19.4.1988) μέχρι το τμήμα Νοση¬ 
λευτικής του Παν/μίου Αθηνών να αποκτήσει δικές του Κλινικές ή έστω 
την ευθύνη ορισμένου αριθμού κρεββατιών νοσηλείας. 

Το σύνολο των αποδοχών και από τις δύο θέσεις δεν μπορεί να υπερ¬ 
βαίνει σε καμμία περίπτωση το ανώτατο όριο απολαβών του άρθρου 6 
του Ν. 1256/1982. 

Ο ανωτέρω δικαιούται να λαμβάνει το σύνολο των ακαθαρίστων απο¬ 
δοχών της πρώτης χρονικά θέσης και τα 3/4 του συνόλου των ακαθαρί¬ 
στων κάθε φύσης αμοιβών του της δεύτερης χρονικά θέσης, εφόσον 
εκτελεί παράλληλα και τα διδακτικά του καθήκοντα στο οικείο Παν/κό 
Τμήμα στο οποίο ανήκει. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Οκτωβρίου 1989 

Η ΑΝΑΠΛΗΡΩΤΗΣ ΥΠΟΥΡΓΟΣ 

ΑΝΝΑ ΨΑΡΟΥΔΑ - ΜΠΕΝΑΚΗ 

-♦- 

Αριθ. 59810/1130 (13) 

Έγκριση τροποποιουμένου Καταστατικού του Παραθεριστικού Οικοδο¬ 
μικού Συνεταιρισμού Φυσιολατρών Ελλάδος Συν. ΠΕ. 

Ο ΕΙΔΙΚΟΣ ΓΡΑΜΜΑΤΕΑΣ ΤΟΥ ΥΠ. ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ & ΔΗΜΟΣΙΩΝ ΕΡΓΩΝ 

Έχοντας υπόψη: 

1. Την 41621/864/6.6.88 απόφαση του Αναπληρωτή Υπουργού 
για «Μεταβίβαση αρμοδιοτήτων του Αναπληρωτή Υπουργού ΠΕ.- 
ΧΩ.Δ.Ε στο Γενικό Γραμματέα, Ειδικό Γραμματέα, στους Προϊσταμέ¬ 
νους Δ/ναεων και Τμημάτων του Υπουργείου ΠΕ.ΧΩ.Δ.Ε» 

2. Το Ν. 1337/83 (ΦΕΚ. 33Α/14.3.83( «επέκταση των πολεοδο- 
μικών σχεδίων, οικιστική ανάπτυξη και σχετικές ρυθμίσεις» και ειδικώ- 
τερα το άρθρο 42. 

3. Το Π.Δ. 93/1987 (ΦΕκ 52Α/16.4.87) «αναμόρφωση και ενο¬ 
ποίηση της νομοθεσίας για τους οικοδομικούς Συνεταιρισμούς, τρόπος 
οργάνωσης, διοίκησης και λειτουργίας αυτών και πολεοδόμηση εκτά¬ 
σεων Οικοδομικών Συνεταιρισμών». 

4. Το με αρ. πρωτ. 3/1988 έγγραφο του οικοδομικού Συνεταιρισμού 
(αρ. πρωτ. ΥΠΕΧΩΔΕ 12756/136/88), με το οποίο υπεβλήθηκε 
τροποποιημένο το καταστατικό του Οικοδομικού Συνεταιρισμού Φυσιο¬ 
λατρών Ελλάδος Ο.Σ.Φ.Ε. ΣΥΝ. ΠΕ. συνοδευόμενο από όλα τα προ- 


βλεπόμενα από τις διατάξεις του Π.Δ. 93/87 στοιχεία, αποφασί¬ 
ζουμε: 

Εγκρίνουμε το καταστατικό του Οικοδομικού Συνεταιρισμού με την 
επωνυμία Παραθεριστικός Οικοδομικός Συνεταιρισμός Φυσιολατρών 
Ελλάδος ΣΥΝ ΠΕ όπως διορθώθηκε από την Υπηρεσία, ο οποίος έχει: 

Έδρα: τον Δήμο Αθηναίων. 

Σκοπό: Παραθεριατική κατοικία. 

Αριθμό μελών 189. 

Μέγεθος της αρχικής συν/κής μερίδας 500 δρχ. 

Έκταση ευθύνης μέχρι του διπλάσιου της συνεταιρικής μερίδας αρθ. 
7 παρ. 4 του Π.Δ. 93/87. 

Αριθμό άρθρων του Καταστατικού 63, και η έκταση επί της οποίας 
προτίθεται να εκπληρώσει το σκοπό του ο Συνεταιρισμός βρίσκεται στη 
γεωγραφική θέση ΓΙρεβέγκα ή Χαρβάτι του Δήμου Λουτρακιού της 
Κοινότητας του Νομού Κορινθίας. I : 

Με την απόφαση αυτή εγκρίνεται μόνο η προσαρμογή του καταστατι¬ 
κού του Συνεταιρισμού στις διατάξεις του Π.Δ. 93/87. 

Η καταλληλότητα ή μη για πολεοδόμηση της έκτασης αυτής θα προ¬ 
κόψει από τις προτάσεις των Γενικών Πολεοδομικών Σχεδίων, των Ζω¬ 
νών Οικιστικού Ελέγχου ή των οποιωνδήποτε σχεδίων ρύθμισης των 
χρήσεων γης των ευρύτερων περιοχών, όπως προβλέπεται από την κεί¬ 
μενη πολεοδομική νομοθεσία, ή από την απόφαση Υπουργού Περιβάλ¬ 
λοντος Χωροταξίας και Δημοσίων Έργων περί «Οικιστικής καταλληλό¬ 
τητας» όπως αυτή προβλέπεται στο άρθρο 17 παρ. 2 του Π.Δ. 93/87. 

Αθήνα, 2 Οκτωβρίου 1989 

Ο ειδικός Γραμματέας 
Γ. ΤΖΙΒΑΝΙΔΗΣ 




ΕΦήΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρϊου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤ ΘΒ 

λειτουργούν καθημερινά από 8.00' έως 13.30" 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρϊου 25 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από,25 σελίδες και πάνω η τιμή πώλησης κάθε φύλλου (βσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

7.000 

β) 

» » 

» 

Β" 

» 

10.000 

Υ) 

» » 

: » 

Γ' 

» 

4.000 

δ) 

» » 

» 

Δ' 

» 

10.000 

ε) 

» » 

» 

Αναπτυξιακών Πράξεων 

» 

8.000 

στ) 

» » 

» 

Ν.Π,Δ.Δ. 

» 

4.000 

. ζ) 

» » 

» 

ΠΑΡΑΡΤΗΜΑ 

» 

2.000 

η) 

» » 

» 

Δελτ. Εμπ.& Βιομ. Ιδ. 

» 

5.000 

θ) 

» » 

» 

Αν. Ειδικού Δικαστηρίου 

» 

1.000 

ι) 

>» » 

» 

Α.Ε. & Ε.Π.Ε. 

» 

20.000 

ια) Για όλα τα Τεύχη 

» 

45.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 350 

» 500 

» 200 

» 500 

» 400 

» 200 

» 100 

» 250 

» 50 

» 1.000 

» 2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



















